b'\n_START_ARTICLE_\nProencim\n_START_PARAGRAPH_\nProencim (tudi cimogen) je neaktivna oblika encima, ki se aktivira \xc5\xa1ele ob biokemijski spremembi (npr. hidroliti\xc4\x8dnem razcepu ali spremembi konformacije), ki razkrije njegovo aktivno mesto. Tak\xc5\xa1ne biokemijske reakcije najve\xc4\x8dkrat potekajo v lizosomih, kjer se nahajajo ustrezni encimi, ki katalizirajo spremembo, spro\xc5\xbei pa jih ustrezen signal od zunaj. Vloga sistema spremembe proencimov v encime je zmo\xc5\xbenost hitrega odziva na dogodke v organizmu, ki zahtevajo delovanje teh encimov. Tako lahko za\xc4\x8dnejo le-ti delovati hitreje kot \xc4\x8de bi jih morale celice \xc5\xa1ele sintetizirati.'